Green Rider (romansearje)

Green Rider is in romanrige fan 'e hân fan 'e Amerikaanske skriuwster Kristen Britain. De rige heart ta it sjenre fan 'e fantasy. It sechsde diel kaam út yn 2017.

Boeken
 1998 – Green Rider
 2003 – First Rider's Call
 2007 – The High King's Tomb
 2011 – Blackveil
 2014 – Mirror Sight
 2017 – Firebrand

Ynhâld
De Green Rider-searje giet oer Karigan G'ladheon, in keapmansdochter yn it keninkryk Sacoridia, dy't tsjin wil en tank behelle rekket yn 'e yntriizjes oan it hof fan kening Zachary Hillander. Se wurdt in 'Griene Ruter', ien fan 'e keninklike boadskippers, en ûntjout har yn dy hoedanichheid ta in fertrouling fan 'e kening. Dyselde stjoert har út op ferskate gefaarlike missys, wêrby't Karigan it opnimme moat tsjin 'e boasaardige tsjoender Mornhavon de Swarte, dy't nei tûzen jier wer opstiet út 'e dea. Hja moetet dêrby wêzens dy't har helpe, lykas de elfeftige Eletiërs, en wêzens dy't har tsjinwurkje, lykas de oarkeftige grûnmiten.

Prizen en nominaasjes
 Jier Priis Resultaat Kategory Foar1999IAFA William L. Crawford Fantasy Awardnominearren.f.t.Green Rider2012David Gemmell AwardnominearreDavid Gemmell Legend Award for Best Fantasy NovelBlackveil

Haadpersoanen
 Karigan G'ladheon, in keapmansdochter út Corsa, letter ien fan 'e meast foaroansteande Griene Ruters
 Condor, har útsûnderlik yntelliginte hynder
 Stevic G'ladheon, har heit, dy't fan in berte as uterst behoeftige fiskerssoan opklommen is ta de posysje fan 'e rykste keapman fan Sacoridia
 Brini, Gretta, Stace, Tory, har muoikes
 Estral Andovian, de bêste freondinne fan Karigan
 Aaron Fiori, har heit, de Gouden Beskermhear fan 'e universiteitsstêd Selium
de Griene Ruters
 Laren Mapstone, kaptein fan 'e Griene Ruters
 Melry "Mel" Mapstone, har oannommen dochter, in famke dat te fûnling lein is yn 'e stâlen fan 'e Griene Ruters
 Connly, luitenant fan 'e Griene Ruters
 Mara Brennyn, haadruter, belêstge mei logistyk
 Elgin Foxsmith, in eardere haadruter dy't op fersyk weromkommen is út syn pinsjonearring om mei te helpen
 Alton D'yer, in Griene Ruter fan aadlik komôf
 Ben Simeon, in Griene Ruter dy't tagelyk sirurgyn is
 Beryl Spencer, in Griene Ruter spesjalisearre yn spionaazje
 Garth Bowen, Trace Burns, Yates Cardell, Daro Cooper, Fergal Duff, Dale Littlepage, Lynx, Ty Newland, Tegan Oldbrine, Griene Ruters
 Damian Frost, telch út in lange line fan hynstefokkers by wa't de Griene Ruters al tûzen jier harren treflike hynders keapje
 Lady, syn frou
 Gus en Jericho, syn soannen
 Griene Ruters út it ferline
 Lil Ambrioth (of Liliedhe Ambriodhe), de stifteresse fan 'e Griene Ruters, dy't tûzen jier lyn libbe, ûnder de Lange Oarloch
 Gwyer Warhein, in kaptein fan 'e Griene Ruters dy't twahûndert jier lyn libbe, ûnder de Klanoarloggen
 F'ryan Coblebay, de omkommen Griene Ruter troch waans tadwaan Karigan koerier wurden is
it Keninklik Hof
 Zachary Hillander, kening fan Sacoridia
 frouwe Estora fan Coutre, fersein oan de kening; letter keninginne fan Sacoridia
 Agemon, de haadoppasser fan 'e Keninklike Tomben ûnder it kastiel
 Xandis Pierce Amberhill III, in ferearmoede ealman dy't in fiere neef fan kening Zachary is en syn lângoed rêde wol troch it fortún dat syn heit dertrochhinne gokt en dronken hat, wer byinoar te stellen yn 'e persoan fan 'e masterdief dy't bekend stiet as 'it Ravensmasker'.
 Morry, Yap, syn tsjinstfeinten
 Dakrias Brown, de keninklik argivaris
 Destarion, in master-sjirurgyn, de liifdokter fan 'e kening
 Vannlyn, in master-sirurgyn, de learmasteresse en opfolchster fan Destarion
 Colin Dovekey, in riedshear fan 'e kening en kommandant fan 'e Oarder fan 'e Swartskylden ('Wapens'), de liifgarde fan 'e kening
 Tallman, de opfolger fan Colin Dovekey
 Donal, Ellen, Fastion, Brienne Quinn, Rory, Travis, Willis, 'Wapens' (d.w.s. leden fan 'e Oarder fan 'e Swartskylden)
 Drent, in wapenmaster
 Gresia, in wapenmaster
 generaal Harborough, de kommandant fan it Sacoridiaanske leger
 Neff, de keninklik heraut
 Sperren, de seneskalk fan it Keninklik Kastiel
 Javian, de seneskalk fan it Keninklik Kastiel, de opfolger fan Sperren
 Spûkepoeke ("Ghost Kitty"), in kat út 'e Keninklike Tomben dy't Karigan har keamer yn it kastiel ta syn domein makket
Eletiërs
 Santanara, kening fan Eletia
 Jametari, syn soan, prins fan Eletia
 Graelalea, syn dochter
 Ealdaen, Enver, Lhean, Somial, Telegioth, Eletiërs
Twadde Ryk
 Beppe, in tsjoenster en folgelinge fan Mornhavon de Swarte, stiet oan it haad in ûndergrûnske organisaasje dy't "Twadde Ryk" hjit
 Lala, har dôfstomme beppesizzer
 kolonel Birch, de militêre lieder fan Twadde Ryk
 kaptein Immerez, earder ofsier yn de provinsjale milysje fan Mirwell, no ien fan de militêre lieders fan Twadde Ryk
oaren
 Lorilie Dorran, de liedster fan it Sacoridiaanske Anty-Monargy Genoatskip
 Hadriax el Fex, oarspronklik de boezemfreon fan Mornhavon de Swarte, mar letter dy syn ferrieder; de stamheit fan it hûs G'ladheon
 Merdigen, of: de spektrale projeksje fan 'e grutte tsjoender Merdigen (silger), dy't tahâldt yn 'e Toer fan 'e Himels yn 'e D'yer-Muorre
 Mornhavon de Swarte, in kwea-aardige tsjoender dy't Sacoridia tûzen jier lyn, yn 'e Lange Oarloch, besocht te feroverjen, mar faalde, en no út 'e dea opstiet om it op 'e nij te besykjen
 de Spegelman, de trickster fan it Sacoridiaanske panteön
 Westrion, de Sacoridiaanske god fan de dea
 Salvistar, syn godlike hynder


Kategory:Literêr wurk fan Kristen Britain
Kategory:Fantasyromansearje
Kategory:Ingelsktalige romansearje
Kategory:Romansearje út 1998
Kategory:Literatuer oer tsjoenderij
Kategory:Literatuer oer elven
Kategory:Literatuer oer tsjoenders